section_heading: 1925. – 1945.
paragraph_text: Prva utakmica odigrana je 1925. u Vranjicu protiv tamošnjeg Uskoka (preteča današnjeg Omladinca). Za Jadro su nastupili Ante Drnas, Pero Budak, Drago Rački, Vlade Drnas, Ante Lozić, Mile Rački, Vjeko Gruić, Jakov Marović i Ljubo Perko. Početkom tridesetih godina klub mijenja ime u Leprj (Leptiri). Pod tim imenom izborili su pobjedu protiv splitske Slavije u Žrnovnici sredinom 1930-ih. Godine 1937. klub nastupa pod imenom SK Mravince, a 1938. pod imenom Mehanika. Godine 1940. ponovo mijenjaju ime kada se nazivaju MOŠK, Mravinački omladinski športski klub. Do završetka Drugog svjetskog rata ni Sloga ni Klis nisu bili službeno registrirani, već su igrali takozvanu „divlju ligu“. Klubovi Solin i Omladinac su bili registrirani te su se natjecali u prvenstvima Splitskog nogometnog podsaveza.